# Casa-fàbrica Fisas

La casa-fàbrica Fisas era un edifici situat al carrer de Sant Gil del Raval de Barcelona, actualment desaparegut.

## Història i descripció

El 1846, el tintorer Onofre Fisas i Sanç va obtenir el privilegi reial d'un procediment per a la tintura simultània de diversos colors, i el 1849, tenia un establiment al carrer del Carme, 108 (modern 10) sota la raó social Onofre Fisas i Cia. El 1851, va adquirir en emfiteusi a Vicenç Genovart i Piera una parcel·la als carrers de Sant Vicenç i de Sant Gil, i una altra al mateix carrer a l'advocat natural de Madrid Francisco Ferrer y Alpuente i Cia. Poc després, va demanar permís per a construir un edifici de planta baixa i quatre pisos en aquesta darrera, segons el projecte de l'arquitecte Josep Ràfuls, i novament per a instal·lar una màquina de vapor de 6 CV en una «quadra» annexa. Segons les cartes de pagament de les obres, hi intervingueren el paleta Joan Camps, el fuster Jaume Fisas, el manyà Antoni Rovira, el llauner Joan Ferrer i el pintor Joan Folch.
A principis de l'any següent, es va posar en marxa la fàbrica, en la qual participava com a soci comanditari Joaquim Hidalgo, amb un capital de 80.000 rals repartit a parts iguals: «Onofre Fisas y Compañía, Tintorero, participa á V. haber trasladado su establecimiento á esta capital en la Riera Alta, detras las monjas Capuchinas, segunda calle á la derecha, en la llamada de S. Gil, casa nueva sin número, en donde continuará sirviendo á sus favorecedores con la actividad y esmero que tiene acreditado en toda clase de tintura y pintado de seda, hilo, lana y algodon: de manera que los fabricantes de tejidos puedan hacer ropas chinadas para pantalones, chalecos y pañolería tanto en seda como en hilo y algodon.»
La societat es dissolgué el 1855 i Fisas quedà com a únic propietari del negoci i la casa-fàbrica: «San Gil, 6. Gran establecimiento de tintoreria de seda, lana, algodon é hilo, de todas clases. Blanqueo. Se reciben encargos de todos puntos. D. Onofre Fisas y Sanz.» El 1861, va establir en emfiteusi el solar de la cantonada dels carrers de Sant Gil i Sant Vicenç al confiter Miquel Casas i Xuclà. Fisas va morir el 1876, i el 1877, els hereus Onofre, Josep i Teresa Fisas i Faura vengueren la propietat a Joan Simon i Martí, que entre aquesta data i 1879, hi va fer construir els edificis núms. 4, 4 bis, 6 i 6 bis del carrer de Sant Gil.

## Notes

* ↑ Que era part de l'hort que Joan de Sunyer i de Bastero havia establert al seu avi Salvador Genovart i Baltasar el 1782.
* ↑ Que era part de l'hort establert per Teresa Domingo i Fuster el 1847 al mateix Ferrer i als germans Joan i Francesc Esteve i Tomàs.

## Referències

* ↑ Gaceta de Madrid, 27-12-1846, p. 3.
* ↑ Catálogo de planos: privilegios, 1ª parte. Oficina Española de Patentes y Marcas, 15-09-1846, p. 85.
* ↑ «Registre de numeració dels carrers de Barcelona coetani i anterior a l'any 1853». Districte 3, 13. AMCB, 1853.
* ↑ Guía general de Barcelona, 1849, p. 389.
* ↑ AHPB, notari Lluís Gonzaga Pallós, manual 1.327/2, f. 208-217v, 25-03-1851.
* ↑ «Joan de SUNYER y BASTERO». geneanet. Historia familiar de Martín Rodríguez.
* ↑ AHPB, notari Miquel Arnús, 25-04-1782.
* ↑ AHPB, notari Benet Lafont, manual 1.239/22, f. 104-107v, 29-03-1851.
* ↑ AHPB, notari Benet Lafont, 30-11-1847.
* ↑ AMCB, Q127 Foment 551 C.
* 1 2 3 Caballé i Gonzàlez, 2018.
* ↑ «Col·locació d'un vapor de la força de sis cavalls en la fàbrica d'Onofré Fisas, al carrer de Sant Gil». Q136 Obres públiques 3/1 1217. AMCB.
* ↑ AHPB, notari Lluís Gonzaga Pallós, manual 1.327/4, f. 159-161v i 162-163, 70-02-1852.
* ↑ AHPB, notari Ignasi Ferran i Sobregués, manual 1.325/3, f. 68-70v, 18-05-1852.
* ↑ Diario de Barcelona, 16-1-1852, p. 301.
* ↑ El Consultor. Nueva guía de Barcelona, 1863, p. 143, 227.
* ↑ AHPB, notari Ignasi Ferran i Sobregués, 19-05-1855.
* ↑ Anuario del comercio, de la industrial y de las profesiones; de la magistratura y de la administracion, 1863, p. 136, 1077.
* ↑ AHPB, notari Gaietà Menós, manual 1.292/16, f. 347-354, 12-07-1861.
* ↑ AHPB, notari Francesc Xavier Moreu, 28-01-1876. Inventari post mortem dels béns d'Onofre Fisas.
* ↑ AHPB, notari Lluís Gonzaga Pallós, 25-02-1877.

## Bibliografia

* Caballé, Francesc; Gonzàlez, Reinald (Veclus SL) «Valoració patrimonial de les cases-fàbrica del Raval de Barcelona». Modificació del Pla Especial de Protecció del Patrimoni Arquitectònic Històric-Artístic al Districte de Ciutat Vella, per a incorporar el Patrimoni Industrial del Raval (Fàbriques i Cases Fàbrica), vol. 2 (annex documental), fitxa R-24 (Fàbrica Onofre Fisas). Ajuntament de Barcelona, 1-2018.